**Ministru kabineta noteikumu projekta**

**„Grozījumi Ministru kabineta 2009.gada 22.decembra noteikumos Nr.1549 „ Kārtība, kādā piešķir un izmaksā atlīdzību par audžuģimenes pienākumu pildīšanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Koncepcija “Par adopcijas un ārpusģimenes aprūpes sistēmu pilnveidošanu” (apstiprināta ar 2015.gada 9.martā Ministru kabineta rīkojumu Nr.114) (turpmāk- Koncepcija), kurā paredzēts atlīdzības par audžuģimenes pienākumu veikšanu apmēra palielināšana.Labklājības ministrijas izstrādātais, valsts budžeta likumprojektu paketē iekļautais, un 2017.gada 22.novembrī Saeimā pieņemtais likums “Grozījumi Valsts sociālo pabalstu likumā” (Saeimas reģ. Nr.1066/Lp12), kurā paredzēts, ka atlīdzības apmērs par audžuģimenes, izņemot specializētās audžuģimenes, pienākumu pildīšanu ir atkarīgs no bērnu skaita audžuģimenē. Ministru kabineta 2016. gada 5. janvāra sēdes protokola Nr. 1 28. § 13. punktā dotais uzdevums saistībā ar oficiālās e-adreses ieviešanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Valsts sociālo pabalstu likuma 11.pantā noteikto atlīdzību par audžuģimenes pienākumu pildīšanu piešķir ģimenei vai personai, kura Ministru kabineta noteiktajā kārtībā ieguvusi audžuģimenes statusu un kurai saskaņā ar bāriņtiesas lēmumu un līgumu, ko noslēgusi pašvaldība un audžuģimene, audzināšanā nodots bērns uz laiku, kas ir ilgāks par vienu mēnesi. Šā panta ceturtā daļa paredz, ka atlīdzību audžuģimenei piešķir neatkarīgi no tai audzināšanā nodoto bērnu skaita. Patlaban atbilstoši [2009.gada 22.decembra Ministru kabineta noteikumiem Nr.1549 “Kārtība, kādā piešķir un izmaksā atlīdzību par audžuģimenes pienākumu pildīšanu”](http://likumi.lv/doc.php?id=202717) (turpmāk- Noteikumi Nr.1549) a**tlīdzības par audžuģimenes pienākumu pildīšanu apmērs ir 113,83 euro mēnesī.**2017.gada 22.novembrī Saeimā pieņemtais likums “Grozījumi Valsts sociālo pabalstu likumā” (Saeimas reģ. Nr. 1066/Lp12) paredz, ka atlīdzības apmērs par audžuģimenes, izņemot specializētās audžuģimenes, pienākumu pildīšanu ir atkarīgs no bērnu skaita audžuģimenē. Atbilstoši Ministru kabineta 2017.gada 8.septembra sēdes protokollēmuma Nr.44 1.§ “Informatīvais ziņojums par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.-2020.gadam” atbalstīts priekšlikums papildu finansējumam Labklājības ministrijai prioritārajiem pasākumiem, tostarp, pasākuma „Alternatīvo ģimenes aprūpes formu attīstība” finansēšanai ik gadu 2 961 203 euro apmērā, tajā skaitā attiecībā uz likumprojektu „Grozījumi Valsts sociālo pabalstu likumā” 2018.gadā 677 973 euro apmērā un 2019.gadā un turpmāk ik gadu 603 070 euro apmērā.Ņemot vērā minēto, izstrādāts Ministru kabineta noteikumu projekts „Grozījumi Ministru kabineta 2009.gada 22.decembra noteikumos Nr.1549 „ Kārtība, kādā piešķir un izmaksā atlīdzību par audžuģimenes pienākumu pildīšanu”(turpmāk – Noteikumu projekts), kas paredz noteikt paaugstinātu atlīdzības par audžuģimenes pienākumu pildīšanu, izņemot specializētajām audžuģimenēm, apmēru. Atbilstoši Koncepcijā atbalstītajam risinājumam un Labklājības ministrijai piešķirtajam papildus finansējumam noteikumu projektā paredzēts no 2018.gada 1.janvāra atlīdzības apmēru noteikt audžuģimenei, kura aprūpē vienu bērnu – analoģiski atlīdzības apmēram, kāds noteikts par adoptējamā bērna aprūpi jeb bērna kopšanas pabalsta apmēram līdz bērna pusotra gada vecumam, jeb 171 euro, savukārt par divu bērnu aprūpi tiek piemērots koeficients 1,3, bet par trīs un vairāk bērnu aprūpi – tiek piemērots koeficients 1,6. Tādējādi audžuģimenei, kura aprūpētu 2 bērnus, atlīdzības apmērs būtu 222 euro mēnesī, bet audžuģimenei ar 3 bērniem un vairāk – 274 euro mēnesī.Vienlaikus atbilstoši Noteikumu projekta 1.7.apakšpunktā paredzētajam, noteikts, ka, ja mainās bērnu skaits audžuģimenē un tā rezultātā palielinās atlīdzības apmērs, tad Valsts sociālās apdrošināšanas aģentūra atlīdzības apmēru pārskata ar dienu, kad bērns ievietots audžuģimenē. Savukārt, tajos gadījumos, ja mainās bērnu skaits audžuģimenē un tā rezultātā samazinās atlīdzības apmērs, tad atlīdzības apmēru pārskata ar tā mēneša pirmo datumu, kas seko mēnesim, kad pieņemts bāriņtiesas lēmums, ar kuru izbeigta bērna uzturēšanās audžuģimenē (Noteikumu projekta 1.8.apakšpunkts).Vienlaikus ar Noteikumu projektu paredzēts izdarīt Noteikumos Nr.1549 šādus grozījumus:* Saskaņā ar Ministru kabineta 2016. gada 5. janvāra sēdes protokollēmuma (prot. Nr.1 28.§) “Likumprojekts “Oficiālās elektroniskās adreses likums”” 13. punktu, kas nosaka, ka visām ministrijām izvērtēt to kompetencē esošos tiesību aktus un līdz 2017. gada 1. jūlijam iesniegt noteiktā kārtībā Ministru kabinetā grozījumus tiesību aktos, paredzot iespēju saziņas nodrošināšanai starp iestādi un privātpersonu izmantot e-adresi – precizēts Noteikumu Nr.1549 4.1.4.apakšpunkts, paplašinot saziņas veidus, kurus atlīdzības pieprasītājs norāda savā pieprasījumā Valsts sociālās apdrošināšanas aģentūrai, ar atlīdzības pieprasītāja oficiālo elektronisko adresi, ja personai ir aktivizēts oficiālās elektroniskas adreses konts (Noteikumu projekta 1.3.apakšpunkts). Tāpat attiecīgi oficiālās elektroniskās adreses lietošanu paredzot arī Noteikumu Nr.1549 4.1 punktā (Noteikumu projekta 1.4.apakšpunkts).

Ņemot vērā apstākli, ka Oficiālās elektroniskās adreses likuma pārejas noteikumu 4. punkts noteic, ka Oficiālās elektroniskās adreses likuma 5. panta otrajā daļā minētās personas (Iedzīvotāju reģistrā reģistrēta fiziskā persona no 14 gadu vecuma un Uzņēmumu reģistra reģistros nereģistrēta persona) e-adresi izveido no 2018. gada 1. jūnija, tad attiecīgi Noteikumu projekta 3.punkts paredz, ka atlīdzības pieprasītāja norādītā oficiālā elektroniskā adrese kā saziņas veida izmantošana stājas spēkā no 2018. gada 1. jūnija. * Precizēts Noteikumu Nr.1549 9.punkts, tādējādi novēršot kļūdaini ietverto atsauci uz 4.4 punktu, nevis 4.5 punktu (noteikumu projekta 1.6.apakšpunkts).
* Noteikumu projekta 2.punktā ir iekļauts noslēguma jautājums, kas izriet no 2017.gada 22.novembrī Saeimā pieņemtā likuma “Grozījumi Bērnu tiesību aizsardzības likumā” (saeimas reģ. Nr. 1064/Lp12)), ar kuru paredzēts no 2018.gada 1.jūlija Latvijā ieviest specializētās audžuģimenes.
 |
| 3. | Projekta izstrādē iesaistītās institūcijas | Labklājības ministrija, Valsts sociālās apdrošināšanas aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts tiešā veidā attiecas uz Valsts sociālās apdrošināšanas aģentūru, esošajām un potenciālajām audžuģimenēm. Pēc Valsts sociālās apdrošināšanas aģentūras datiem Latvijā uz 2017.gada septembri atlīdzību par audžuģimenes pienākumu pildīšanu saņēma 466 audžuģimenes.Tiek pieņemts, ka 2018.gadā audžuģimeņu, kuras saņems atlīdzību par viena bērna aprūpi, būtu 65%, par divu bērnu aprūpi – 18%, bet par trīs un vairāk bērnu aprūpi – 17%. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina Valsts sociālās apdrošināšanas aģentūras pienākumus un veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 259 346 187 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 259 346 187 | 0 | 0 | 0 | 0 |
| 20.01.00 „Valsts sociālie pabalsti” vispārējā kārtībā sadalāmā dotācija no vispārējiem ieņēmumiem (EKK 21710)  | 259 346 187 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 259 346 187 | 0 | 463 942 | 470 851 | 470 851 |
| 2.1. valsts pamatbudžets | 259 346 187 | 0 | 463 942 | 470 851 | 470 851 |
| 20.01.00 „Valsts sociālie pabalsti”, t.sk.  | 259 346 187 | 0 | 463 942 | 470 851 | 470 851 |
| *Atlīdzības par audžuģimenes pienākumu pildīšanu* | *673 288* | *0* | *463 942* | *470 851* | *470 851* |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | *-463 942* | *-470 851* | *-470 851* |
| 3.1. valsts pamatbudžets |  |  | *-463 942* | *-470 851* | *-470 851* |
| 3.2. speciālais budžets |  |  | 0 | 0 | 0 |
| 3.3. pašvaldību budžets |  |  | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |
|  |  |  |  |
|  |  |  |  |
| 5. Precizēta finansiālā ietekme: |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši MK 08.09.2017. sēdes protokollēmuma Nr.44 1.§ “Informatīvais ziņojums par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.-2020.gadam” atbalstīti priekšlikumi papildu finansējumam Labklājības ministrijas prioritārajam pasākumam “Alternatīvo ģimenes aprūpes formu attīstība” finansēšanai ik gadu 2 961 203 euro apmērā, tajā skaitā attiecībā uz šo noteikumu projektu 2018.gadā 463 942 euro apmērā un 2019.gadā un turpmāk ik gadu 470 851 euro apmērā.Finansējums iekļauts Labklājības ministrijas pamatbudžeta maksimāli pieļaujamos valsts budžeta izdevumu kopējos apjomos 2018., 2019. un 2020.gadam un attiecīgi ir iekļauts likumā “Par valsts budžetu 2018.gadam” (Saeimas reģ.Nr. 1068/Lp12) un likumā “Par vidēja termina budžeta ietvaru 2018., 2019. un 2020.gadam” (Saeimas reģ.Nr. 1067/Lp12).Atlīdzības apmērs plānots attiecīgi 1 pieaugušā mājsaimniecībai ar 1 bērnu – analoģiski atlīdzības apmēram, kāds noteikts pa adoptējamā bērna aprūpi jeb bērna kopšanas pabalsta apmēram līdz bērna pusotra gada vecumam, jeb 171 euro, savukārt, ja audžuģimenē ir ievietoti divi bērni, atlīdzības apmēram piemēro koeficientu - 1.3, ja trīs un vairāk bērni – koeficientu 1.6. Tādējādi audžuģimenei, kura aprūpētu 2 bērnus, atlīdzības apmērs būtu 222 euro mēnesī, bet audžuģimenei ar 3 bērniem un vairāk – 274 euro mēnesī (šobrīd visiem neatkarīgi no bērnu skaita -113,83 euro).Saskaņā ar budžeta bāzes projektu 2018.gadam audžuģimeņu atlīdzību saņēmēju skaits tiek plānots 468 personas vidēji mēnesī un vidējais atlīdzības apmērs – 115,15 euro mēnesī.Tiek pieņemts, ka audžuģimeņu, kuras saņems atlīdzību par viena bērna aprūpi, būtu 65%, par divu bērnu aprūpi – 18%, bet par trīs un vairāk bērnu aprūpi – 17%.Papildus nepieciešamais finansējums 2018.gadā:(171euro x 304 x 12mēneši + 222euro x 84 x 12 mēneši + 274euro x 80 x 12 mēneši) - (115,15 euro x 468 x 12 mēneši) = 1 110 624 euro – 646 682 euro (jau iestrādāti bāzes izdevumos budžetā) = 463 942 euroŠobrīd tiek pieņemts, ka 2018. un 2019.gadam audžuģimeņu atlīdzību saņēmēju skaits tiek plānots 468 personas vidēji mēnesī (2019.-2020.g. bāzes projektā – 463).Papildus nepieciešamie izdevumi 2019.-2020.gadā:(171euro x 304 x 12mēneši + 222euro x 84 x 12 mēneši + 274euro x 80 x 12 mēneši) – (115,15 euro x 463 x 12 mēneši) = 1 110 624 euro – 639 773 euro (jau iestrādāti bāzes izdevumos budžetā) = 470 851 euro |
| 6.1. detalizēts ieņēmumu aprēķins |
| 6.2.detalizēts izdevumu aprēķins |
| 7. Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 2015.gada 9.marta Ministru kabinets ar rīkojumu Nr. 114 apstiprināja Koncepciju, kuras izstrādes gaitā notika konsultācijas ar nevalstiskajām organizācijām, ar kurām Labklājības ministrija ir noslēgusi sadarbības līgumus, piemēram, biedrību “Latvijas SOS Bērnu ciematu asociācija”, biedrību “Attīstības centrs ģimenei”, Latvijas Audžuģimeņu biedrību, biedrību “Azote” un citām. Kopumā sabiedriskās organizācijas atzīst Koncepcijas projektā ietvertās problēmas un risinājumus un atbalsta sistēmas pilnveidošanai piedāvātās izmaiņas, līdz ar to noteikumu projekta izstrādāšanā nebija nepieciešams nodrošināt sabiedrības līdzdalību, jo tas paredz Koncepcijā ietverto pasākumu ieviešanu - atlīdzības par audžuģimenes pienākumu veikšanu apmēra palielināšanu. Līdz ar to papildus sabiedrības līdzdalības pasākumi nav īstenoti. Savukārt attiecībā uz e-adreses ieviešanu sabiedrības līdzdalība tika nodrošināta Oficiālās elektroniskās adreses likuma izstrādes laikā, līdz ar to šā projekta izstrādē tā nav nepieciešama.Vienlaikus papildus sabiedrības līdzdalība nav iespējama, ņemot vērā projekta steidzamību – noteikumiem jāstājas spēkā 2018.gada 1.janvārī. |
| 2. | Sabiedrības līdzdalība projekta izstrādē |
| 3. | Sabiedrības līdzdalības rezultāti |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts sociālās apdrošināšanas aģentūra. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Noteikumu projekts neparedz jaunu institūciju veidošanu, kā arī neparedz esošo institūciju funkciju paplašināšanu. |
| 3. | Cita informācija | Nav. |

*Anotācijas IV un V sadaļa – projekts šīs jomas neskar.*

Labklājības ministrs J.Reirs

Vīza: valsts sekretārs I.Alliks

29.11.2017.

K.Venta-Kittele, 67021610,

kristine.venta-kittele@lm.gov.lv